《辰十月八日同希周扫松灵石晚步松下怆然有怀》
宋代·谢直

老树谁所栽，及兹上交盖。
峥嵘仰巨樟，秀发怜稚桧。
悠然搅心思，慨我百年外。
我怀引以长，天色惨欲晦。
投休闻夕钟，拥衾不成醉。

作者简介：谢直，一名希孟，字古民，号晦斋，黄岩（今属浙江）人。孝宗淳熙十一年（一一八四）进士。历太社令，大理司直（《嘉定赤城志》卷三三）。宁宗嘉定十五年（一二二二）由添差嘉兴府通判罢（《宋会要辑稿》职官七五之三一）。清光绪《黄岩县志》卷二○有传。今录诗十七首。